หมุนรอบโลก
ออโต้ดาตา แอนด์ วาร์ด ออโต้ บริษัทวิจัยตลาดรถยนต์สหรัฐเผยยอดขายรถตลอดปี 2555
5 ม.ค. 2556

ออโต้ดาตา แอนด์ วาร์ด ออโต้ บริษัทวิจัยตลาดรถยนต์สหรัฐเผยยอดขายรถตลอดปี 2555 
ในสหรัฐพุ่งแรงถึง 13.4% หรือ 14.5 ล้านคัน เพิ่มขึ้นจากปีก่อนหน้าที่ 12.8 ล้านคัน นับเป็นผลประกอบการที่ดีที่สุดตั้งแต่วิกฤตการณ์เงินในปี 2551 และเป็นการทำรายได้ต่อปีที่มากที่สุดนับตั้งแต่ปี 2527 โดยสาเหตุสำคัญสืบเนื่องมาจากสถานการณ์ทางเศรษฐกิจโดยรวมกระเตื้องขึ้น ธนาคารปล่อยสินเชื่อมากขึ้น และปริมาณความต้องการของผู้บริโภคภายในประเทศ รวมถึงบรรดาธุรกิจองค์กรต่างๆ เพิ่มขึ้น เพราะถึงเวลาเปลี่ยนรถยนต์คันเก่า ทั้งนี้ 3 ค่ายรถยนต์ที่ครองแชมป์ยอดขายมากที่สุดในปีที่ผ่านมาคือ โตโยต้า ฮอนด้า และไครสเลอร์ ตามลำดับ
ทางการจีนสั่งปรับบริษัทแอลจีและซัมซุงจากเกาหลีใต้ พร้อมกับอีก 4 บริษัทจากไต้หวันเป็นเงินมูลค่าทั้งสิ้น 144 ล้านหยวน (ราว 720 ล้านบาท) หลังสืบสวนพบว่าบริษัทเหล่านี้มีความผิดจริงฐานร่วมกันกำหนดราคาโทรทัศน์จอแบนในตลาดจีน พร้อมกันนี้ยังสั่งให้บริษัททั้งหมดต้องจ่ายเงินคืนให้กับลูกค้าในประเทศจีนมูลค่ารวม 172 ล้านหยวน (ราว 860 ล้านบาท) และได้ยึดทรัพย์เพิ่มอีก 36.8 ล้านหยวน (ราว 184 ล้านบาท)